19 íbúðir hafa selst á tveimur nýjum fjölbýlishúsum á Kirkjusandi , en þar og annars staðar í miðborginni hafa selst um 80 íbúðir á haustmánuðum . Frá því í byrjun september hafa tæplega 80 íbúðir á nokkrum mismunandi reitum í miðborg Reykjavíkur selst að því er Morgunblaðið greinir frá . Ef miðað er við 50 milljónir á íbúð er söluverðið samtals um 4 milljarðar króna . Þar með er búið að selja hátt hlutfall íbúða í nýjum húsum á Hverfisgötu 96 til 98 , Frakkastígsreitnum og á Höfðatorgi . Jafnframt hafi um helmingur íbúða á Brynjureitnum og Hafnartorgi verið seldur og tæpan fjórðung íbúða á Hverfisgötu 85 til 93 . Búið er að selja 19 íbúðir í tveimur nýjum fjölbýlishúsum á Kirkjusandi . Auk alls þessa eru 70 íbúðir á Austurhöfn langt komnar en ekki er gefið upp um hlutfall seldra íbúða þar . Á fjórða hundruð íbúða hafa komið á sölu á reitum á miðborgarsvæðinu síðan í árslok 2017 og er slíkt framboð á þessu svæði án fordæma , þó eitthvað hafi fækkað á móti með niðurrifi eldri íbúða . Samtímis stefnir í að stjórnvöld hyggist hraða undirbúningi lagasetningar sem á að veita sérstök vaxtarlaus hlutdeildarlán , eða eiginfjárlán , til fyrstu kaupenda , sem ríkið endurheimti að tilteknum árafjölda liðnum . Er haft eftir Ásmundi Einari Daðasyni félags - og barnamálaráðherra að þó hafi ekki verið ákveðin hámarksfjárhæð slíkra lána né lánshlutfallið , og heldur ekki hvort þær verði einungis fyrir nýbyggingar sem uppfylli skilyrðu um svokallað hagkvæmt húsnæði . 120 af tæplega 700 íbúðum á Hlíðarenda seldar Eins og Viðskiptablaðið fjallaði um í vikunni hefur Íbúðalánasjóður jafnframt endurmetið þörf á nýjum íbúðum úr 5 til 8 þúsund íbúððir í tæpleg 4 til 6 þúsund íbúðir . Fyrir utan miðborgarreitina eins og þeir eru skilgreindir hér að framan hafa 120 íbúðir á E og F reitum Hlíðarendasvæðisins selst . Í heildina eru um 670 íbúðir á C , D , E og F reitum svæðisins . Á lóðunum kringum RÚV á Efstaleiti hafa svo selst um 300 íbúðir , og kemur þar síðasti áfanginn til afhendingar í sumar . Þar með hafa selst samanlagt 730 íbúðir á miðborgarreitunum auk Hlíðarenda og Efstaleitinu síðustu misserin . Fermetraverðið er algengt um 650 þúsund krónur á fermetrann í Efstaleitinu en nær 700 þúsund á miðborgarreitunum .